Kesänäyttelyiden avajaiset Seinäjoen taidehallilla
Seinäjoen taidehallin kesän näyttelyt avautuvat keskiviikkona 16.6. avajaistapahtumalla klo 17-20 ja sen jälkeen yhteistyössä Selmu ry:n kanssa järjestettävällä Pintandwefall-yhtyeen keikalla klo 20. Bändissä soittaa Pisto.-näyttelyssa mukana oleva kuvataiteiilija Ninni Luhtasaari eli Dumb Pint. Avajaistapahtumaan ilmoittaudutaan oheisen ilmoittautumislinkin kautta. Keikan liput myy Selmu ry ja pääset ostamaan ne täältä Tiketti.fi-sivustolta. Huomioithan, että keikalle tulee ostaa lippu erikseen, eikä ilmoittautuminen avajaistapahtumaan ole ilmoittautuminen keikalle. Tapahtuma järjestetään voimassa olevat koronarajoitukset huomioiden ja ilmoitamme mahdollisista muutoksista. Hallissa avautuva Anne Katrine Senstadin Radical Light - Elements VI on immersiivinen tilallinen valo-, ja ääni-installaatio, joka tutkii tilan havaitsemisen käsitteitä ja valoa, väriä ja ääntä kognitiivisen järjestelmämme kautta. Kokemukselliseen installaatioon liittyy arvostetun säveltäjän JG Thirlwellin ympäröivä ääretön äänisävellys. Radical Light nähdään ensi kertaa Suomessa. Vintillä nähtävä PISTO. on viiden nuoren suomalaisen nykytaiteilijan yhteisnäyttely. Seinäjoen taidehallin ohjelmatiimi on kuratoinut näyttelyyn nuoria tekijöitä, joita yhdistää tekstiili tekniikkana ja materiaalina. Tekniikan lisäksi taiteilijoita yhdistää leikkisyys ja toisaalta kantaa ottava asenne, sekä perinteiseksi mielletyn tekniikan käyttäminen ja soveltaminen uudella tavalla. Näyttely käy vuoropuhelua näyttelytilan kanssa: Taide- ja kulttuurikeskus Kalevan Navetassa on toiminut tekstiilituotteita valmistava verkatehdas vuosina 1909 – 1929. Sen jälkeen vuosikymmeniä puolustusvoimien varastona toiminut rakennus on jälleen 2020-luvulla pehmeiden materiaalien koti, koska talossa toimii muiden taide- ja kulttuuritoimijoiden ohella käsityö- ja taitokeskus sekä –myymälä. Näyttelyn taiteilijat ovat Anni Haunia, Erika Hirsimäki, Ilai Elias Lehto, Ninni Luhtasaari ja Anna-Karoliina Vainio. Kuvassa yksityiskohta Ninni Luhtasaaren teoksesta Pantera albums ranked (2020).
Kaikille avoimet avajaiset aloittavat Seinäjoen taidehallin näyttelykesän
{"fi":"Ennakkoilmoittautuminen NetTicket-verkkokaupassa","sv":"","en":""}
Ohjatulla kierroksella pyöräillään Kalevan Navetalta Törnävälle ja sieltä keskustaan. Matkan pituus on n. 8 kilometriä. Pyöräilytahti on rauhallinen ja kierros kestää 1-1,5 tuntia osallistujamäärästä sekä yhteisesti sovitusta tahdista riippuen. Patsaspyöräily sopii kaikenikäisille. Lähtö Kalevan Navetalta klo 17.30. Kierrokselle ilmoittaudutaan ennakkoon NetTicket-verkkokaupassa. Käytäthän pyöräilykypärää. Patsaspyöräilyn luotsaa läpi taideohjaaja Minna Autio.
Tutustu Seinäjoen julkiseen taiteeseen pyöräillen ja nauttien kauniista maisemasta.
Taiteilijatapaamiset sis. pääsylippuun 6/4 €, Taidejooga 12 € (ennakkoilmoittautuminen)
{"fi":"Taidejoogan ennakkoilmoittautuminen NetTicket-verkkokaupassa","sv":"","en":""}
Päivi Rintaniemen Calix ja Jaana Maijalan & Ville Linnan Prometheuksen kanto – Pysykää yhdessä ovat avoinna viimeistä päivää lauantaina 29.5. Sen kunniaksi ohjelmassa Taidejoogaa Vintillä klo 10-11 (erillinen ennakkoilmoittautuminen), Päivi Rintaniemen taiteilijatapaaminen Hallissa klo 13 ja äänitaitaiteilija Ville Linnan taiteilijatapaaminen ja performanssi klo 14. Performanssissa on mukana muusikko Markus Pyörälä. Taiteilijatapaaminen ja musiikkiesiintyminen sisältyvät näyttelylippuun, eikä erillistä ilmoittautumista tarvita. Tapahtumat järjestetään koronarajoitukset huomioiden.
Seinäjoen taidehallin kevään näyttelyitä juhlitaan viimeisenä avoinnaolopäivänä taidejoogalla ja taiteilijatapaamisilla
Lauantaina 7.8. klo 21 KRISTIINA BRASK.
KURIKKA SOI - HENGELLISIÄ IKIVIHREITÄ LAULUJA
Kurikka Soi -Gospel-Festivaali 2021 Kurikan torilla: perjantaina 6.8. klo 19, Kurikka Soi - Hengellisiä ikivihreitä lauluja. Tervetuloa Gospel-Festivaaleille, jolloin koko Kurikka Soi! Tilaisuuksiin on vapaa pääsy!
Kurikka Soi -Gospel-Festivaali 2021 Kurikan torilla: torstaina 5.8. klo 17, Kurikka Soi For Kids - lapsille ohjelmaa ja toimintapisteitä (pomppulinna, kasvomaalausta ym.) Tervetuloa Gospel-Festivaaleille, jolloin koko Kurikka Soi! Tilaisuuksiin on vapaa pääsy!
[{"name":"Tai-chi-kungin lajikokeilu 12.6.2021 juliste.pdf","url":"https://dsre702v2imo2.cloudfront.net/event-images/3vy8a8kooh7olb_Tai-chi-kungin lajikokeilu 12.6.2021 juliste.pdf"}]
Suomenselän Samoilijat järjestää kaikille avoimen Tai-chi-kungin lajikokeilun Ähtärissä keskustan kuntoradalla lauantaina 12.6.2021 klo 12.00–12.45. Lajikokeilussa tehdään jooga- ja tai-chi-harjoituksia mindfullness-periaatteella höystettynä. Lajikokeilun ohjaajana toimii Kimmo Peltola. Lajikokeilu järjestetään Keskustan kuntoradan yläilmoitustaulun/ulkoliikuntatelineiden luona. Mikäli saavut paikalle autolla, kannattaa se jättää Vallitien päässä olevalle parkkipaikalle ja kävellä siitä kuntorataa pitkin tapahtumapaikalle. Osallistujien varusteiksi riittää säänmukaisen ulkoiluvaatetus ja vesipullo. Joogamattoja ei tarvita. Tai-chi-kungin lajikokeilu on kaikille avoin ja maksuton eikä siihen tarvitse ilmoittautua. Noudatamme viranomaisten ohjeita toiminnassamme. Lisätietoja lajikokeilusta: p. 0400 015 622 / Kimmo. Tervetuloa mukaan!
Tervetuloa tutustumaan itämaiseen terveysliikuntaan suomalaisessa hoitavassa metsäluonnossa!
Avoimet ovet Kauhavan lentosotakoulun upseerikerhon näyttelytilassa
Kauhavan lentosotakoulun perinneyhdistys ry kustuu kansainvälisen museoviikon sunnuntaina tutustumaan näyttelytilaansa entisen Kauhavan lentosotakoulun upseerikerhossa. Ilmaisen sisäänpääsyn lisäksi on tarjolla opastuksia.
Kauhavan lentosotakoulun perinneyhdistys ry
Entisen Kauhavan lentosotakoulun upseerikerhon näyttelytilassa on tarjolla ilmaisia opastuksia.
Upseerikerho, Lentokentäntie 29, 62200 Kauhava
Ilmaisia opastuksia Kauhavan puukko- ja tekstiilimuseossa
Kauhavan puukko- ja tekstiilimuseoon ja sen pian päättyvään Lankavan 95-vuotisjuhlanäyttelyyn pääsee opastetuilla kierroksilla tutustumaan kansainvälisen museoviikon torstaina.
Kansainvälisen museoviikon torstaina on tarjolla opastuksia Kauhavan puukko- ja tekstiilimuseossa.
Suomen taitavimmat taitolennokkien lennättäjät ja hienoimmat mallilennokit kokoontuvat yhteiseen SM-osakilpailuun Kurjennevan lennokkikentälle elokuun alussa. Kilpailijoille suunnattu kilpailukutsu julkaistaan lennokit.netissä kesän aikana. Kilpailut ovat kaksipäiväiset, eli kilpailulentoja on sekä lauantaina että sunnuntaina ja kaikki mukana olevat lennokit ovat maanäyttelyssä koko viikonlopun ajan. Paikalla on Seinäjoen lennokkikerhon buffetti. Vapaa pääsy. Tervetuloa!
Radio-ohjattavien taitolennokkien ja mallilennokkien SM-osakilpailut
Mt697:n varrella, n. 14km Seinäjoelta Kuortaneen suuntaan
{"fi":"Tapahtumaan on ilmoittautuminen oheisen linkin kautta https://bit.ly/2Rb5xZ5 ","sv":"","en":""}
Tilaisuudessa kuulemme Suomen lastenkulttuurikeskusten liiton toiminnanjohtaja Aleksi Valtan puheenvuoron lasten ja nuorten kuulemisesta ja osallisuudesta. Lastenkulttuurikeskus Louhimon toimintaa ja MaaMa 2021 - Maakunnalliset Mahdollisuudet –hanketta esittelevät vs. lastenkulttuurikoordinaattori Tanja Huuskonen ja hankekoordinaattori Laura Buckman. Lisäksi Panula-opiston rehtori Niina Kiprianoff kertoo, miten lapset ja nuoret huomioidaan Panula-opiston toiminnassa Kauhajoella sekä annamme puheenvuoron RiveriFestin tuotantotyöryhmän nuorelle kurikkalaisille jäsenelle Sampsa Silanderille. Nyt koronapandemian aikana joudumme valitettavasti kulttuurikaffit nauttimaan etänä Teamsin välityksellä omin eväin. Linkki kahveille lähetetään ilmoittautuneille lähempänä ajankohtaa. Tapahtumaan on ilmoittautuminen oheisen linkin kautta https://bit.ly/2Rb5xZ5 Kulttuurikaffit on Etelä-Pohjanmaan liiton uusi toimintamuoto, jolla kootaan toimijoita yhteen mielenkiintoisten ja ajankohtaisten kulttuuriaiheiden äärelle kuulemaan, keskustelemaan ja verkostoitumaan. Kaffeja järjestämme noin kolme kertaa vuodessa, ja kerran vuodessa kokoonnumme isommasti yhteen kulttuurifoorumin merkeissä. Kulttuurikaffeilla tavataan!
Teemana on lastenkulttuuri ja kaffit järjestetään osana Lastenkulttuurin juhlaviikon ohjelmaa
Tilaisuuteen osallistutaan Teamsin välityksellä. Linkki lähetetään ilmoittautuneille.
{"fi":"Tapahtuma toteutetaan kolmena (3) näytöksenä, joihin otetaan siisään max. 20 henkilöä. Lipun tapahtumaan voi ostaa Tiketistä. Tapahtumassa järjestetään katutaide-työpaja, johon otetaan max. 15 henkilöä. Työpajaan osallistutaan lipunoston yhteydessä.","sv":"","en":""}
Tapahtuman ohjelmisto koostuu graffititaiteilija Banksyn maailmaan sukeltavasta dokumentista sekä lyhytelokuva-kokoelmista. OTOS tarjoaa ainutlaatuisen kokemuksen nähdä Banksy Most Wanted -dokumentin Seinäjoella. Mystisestä taiteilijasta kertovien tarinoiden sekä hänen taideteostensa kautta pyritään saamaan selville, kuka oikein on tämä henkilöllisyytensä salannut mystinen Banksy. Dokumenttiin liittyen tapahtumassa järjestetään myös katutaide-työpaja. OTOS-tapahtumassa näytettävät lyhytelokuvasarjat ovat koottu nuorten ja pohjalaislähtöisten elokuvantekijöiden töistä. OTOS-tapahtuman ohjelma esitetään kolmena erillisenä kokonaisuutena, joista jokaiseen kuuluu Banksy-dokumentti sekä noin tunnin mittainen lyhytelokuvasarja. Yhden näytöksen kesto on noin 3 tuntia. Tapahtuma järjestetään rajallisella 20 henkilön yleisömäärällä Rytmikorjaamon suuressa klubisalissa. Tapahtuma on pääsymaksullinen ja K18. Ensimmäistä kertaa toteutettava tapahtuma järjestetään yhteistyössä Selmu ry:n, Seinäjoen ammattikorkeakoulun ja Elokuvakeskus Botnian ry:n kanssa. Näytösajat: Näytös 1 : Best of Pohjanmaa* + Banksy Most Wanted Klo 13:15, ovet klo 13:00 Katutaidetyöpaja: klo 16:15 Näytös 2: Best of Pohjanmaa* + Banksy Most Wanted Klo 16:30, ovet klo 16:15 Näytös 3: Tuoretta Pohjanmaalta** + Banksy Most Wanted Klo 19:45, ovet klo 19:30 Best of Pohjanmaa* -lyhytelokuvasarjassa esitetään: - Maa joka nousee ja laskee (Moona Pennanen, dokumentti) - Where to land (Sawandi Groskind, fiktio) - Lennä lennä Leppäkerttu (Erkki Asu, dokumentti) - The Days of March (Samuli Kuusisto, fiktio) Tuoretta Pohjanmaalta** -lyhytelokuvasarjassa esitetään: - Amor (Inka Nyström ja Liina-Kaisa Pajula, fiktio) - För allas bästa (Andreas Westerberg, fiktio) - Maa joka nousee ja laskee (Moona Pennanen, dokumentti) - Fjolla (Elena Sulin, fiktio) - The Great Hold-Up (Santtu Koivisto, fiktio)
Elävän kuvan festivaali OTOS järjestetään kolmena näytöksenä Rytmikorjaamolla
Omalla kajakilla ilmaiseksi mukaan, VesiVaeltajilta vuokraten 20 € / kajakki.
Suomenselän Samoilijoiden alkukesän 2021 iltamelonnat
MELONTAKOHTEET JA AJANKOHDAT: Maanantaina 24.5. melotaan kesäkauden avausmelonta Ähtärin Hankavedellä. Lähtö klo 18.00 Ähtäri Zoo Campingin rannasta osoitteesta Karhunkierros 229 ja kesto noin 2 tuntia. Melotaan Hankaveden vesillä ja poiketaan Hankasaaren laavulla, jossa tauko omin eväin. Maanantaina 31.5. melotaan Ähtärin Ouluvedellä. Lähtö klo 18.00 Sahan-/kunnanrannasta osoitteesta Keskuskuja 3 ja kesto noin 2 tuntia. Melotaan Ouluveden vesillä ja poiketaan laavulla, jossa tauko omin eväin. Maanantaina 7.6. melotaan Ähtärissä Vähä-Peränteellä. Lähtö klo 18.00 osoitteesta Peränteentie 163 ja kesto noin 2 tuntia. Melotaan Vähä-Peränteen vesillä ja poiketaan Vuohisaaren laavulla, jossa tauko omin eväin. Maanantaina 14.6. melotaan Ähtärissä Välivedellä. Lähtö klo 18.00 Ähtärinsalmesta osoitteesta Avainniementie 20 ja kesto noin 2 tuntia. Melotaan Väliveden vesillä. Melontamatkan pituus on noin 8 km. Iltamelonnan aikana pidetään tauko nuotiopaikalla omin eväin. Maanantaina 21.6. melotaan Ähtärissä Peränteellä. Lähtö klo 18.00 osoitteesta Peränteentie 163 ja kesto noin 2 tuntia. Melotaan Peränteen vesillä ja poiketaan Vuohisaaren laavulla, jossa tauko omin eväin. ------------ Melonnat ovat kaikille avoimet, mukaan omalla kajakilla! Iltamelonnan ohjaajana toimii VesiVaeltajien Tapio Koskela. Tarvittaessa voit vuokrata kajakin (sis. mela ja kelluntaliivit) hintaan 20 € / kajakki. Vuokrattavat kajakkiyksiköt soveltuvat henkilöille kokoa S-XL ja iältään n. 13-vuotiaasta ylöspäin. Alle 18-vuotiaat huoltajan suostumuksella. Tiedustelut p. 040 545 2913 / Tapio Iltamelonnoissa on säävaraus; ukkonen, kova sade / tuuli / aallokko. Noudatamme viranomaisten ohjeita toiminnassamme Tervetuloa vesille!
Tervetuloa mukaan iltamelonnoille Ähtärin vesille! Iltamelonnat järjestetään viikoilla 21–25 maanantai-iltaisin klo 18 alkaen vaihtuvissa kohteissa.
Vaihtuvat kohteet Ähtärissä, kts. tapahtuman kuvaus.